Acatistul Sfinţilor cuvioşi părinţi ucişi în Rait şi Sinai (anul 288, pe 
vremea împăratului Dioclețian) 
(14 ianuarie) 


Sfinţii cuvioşi mucenici din Sinai şi Rait (14 ianuarie): 


https://www.academia.edu/44925470/Sfin % C5% A 3ii cuvio% C59%9Fi mucenici din Sinai 
%C5%9Fi _ Rait 14 ianuarie 


https://archive.org/details/sf.-din-sinai-si-rait/mode/thumb 


https://www2.slideshare.net/steaemy 1/sf-din-sinai-si-rait 

Materiale despre Sfinţii cuvioşi mucenici din Sinai şi Rait: 
https://independent.academia.edu/emystea/Sf-cuv-muc-din-Sinai- % C5 9% 9Fi-Rait- 
https://archive.org/details/Gsteaemy?query=Rait 


https://www.slideshare.net/steaemy 1/search_my_uploads?type=&new=& 
N&& 


Din sfintele lor moaşte au mulți credincioşi păstrate şi cinstite după cuviinţă. 
Sfintele lor daruri sunt nenumărate în boli, neputinţe şi la tot necazul şi nevoia. Cei 
evlavioşi citesc des Acatistul lor. 


Rugăciunile începătoare 
În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit, 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început se zice: 


Troparul, glasul al 4-lea: Ca nişte călători aţi fost pe pământ, colibe în pustie 
făcându-vă, aţi sihăstrit, prea cuvioşilor, goliciunea trupului cu îmbrăcămintea de 
fapte bune aţi înfrumusețat, patimilor lui Hristos închinându-vă. Drept aceea şi 
junghierile chinuitorilor răbdându-le, rugaţi-vă lui Hristos Dumnezeu, ca să mân- 
tuiască şi sufletele noastre. 


Condacul 1 

O, ce mare împlinire, că mucenicia albă a vieţii monahiceşti aţi unit-o cu muce- 
nicia de sânge, pe care barbarii păgâni cu urgie v-au adus-o, prin care şi mai mult 
aţi strălucit în iubirea de Hristos: Bucuraţi-vă, Sfinţilor cuvioşi părinţi din Rait şi 
Sinai, mucenicie cerească şi pământească împlinită! 


Icosul 1 

Sunt multe mărturiile iubirii de Dumnezeu, dar mucenicia este icoană la toate, că 
jertfă este taina „morţii în viaţă”, ultima ardere a aurului în foc, din care se arată şi 
mai curat; acesteia şi voi părtaşi v-aţi făcut, o, Sfinților cuvioşi părinți din Rait şi 
Sinai. 

Bucuraţi-vă, adunare de Sfinţi părinți aleşi; 

Bucuraţi-vă, cei chemaţi de însuşi Hristos la Jertfa cea mare; 

Bucuraţi-vă, taină de la „răscruci de vremi”; 

Bucuraţi-vă, cei dintre „lucrătorii istoriei lumii”; 

Bucuraţi-vă, şi cuvioşi şi ostaşi ai credinţei creştine; 

Bucuraţi-vă, şi monahi şi luptători cu păgânătatea; 

Bucuraţi-vă, opritorii urgiei barbare; 

Bucuraţi-vă, şi mucenicia de sânge a prefacerii dumnezeieşti; 

Bucuraţi-vă, cei prin care Dumnezeu vădeşte răutatea păcatului; 

Bucuraţi-vă, cei prin care se face curățirea de păcate; 

Bucuraţi-vă, fericiți părinţi, care prin moarte nemurirea aţi primit; 

Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 2-lea 

Răutatea păcatului adesea război cumplit aduce binelui, cu vrăjmăşie păgână 
împotriva celor credincioşi năvălind, neînţelegând că prin aceasta propria pieire îşi 
aduc, lipsiţi de cântarea de: Aliluia? 


Icosul al 2-lea 

Mulţi par nedumeriţi, de ce Dumnezeu lasă pe cei răi să vatăme pe credincioşi, 
neştiind taina cea peste grăire a crucii care duce la veşnicia vieţii. 

Bucuraţi-vă, marilor iubitori de Dumnezeu; 

Bucuraţi-vă, că pentru Hristos „jugul monahicesc” aţi luat; 

Bucuraţi-vă, mucenicia albă a vieţii călugărești; 

Bucuraţi-vă, că v-aţi învrednicit şi de mucenicia cu sânge; 

Bucuraţi-vă, că prin aceasta credinţa vi s-a încercat; 

Bucuraţi-vă, că nu v-aţi abătut de la adevărata credincioşie; 

Bucuraţi-vă, că bărbăteşte chinurile ați primit; 

Bucuraţi-vă, că moartea nu v-a înfricoşat; 

Bucuraţi-vă, că prin aceasta aţi văzut „nemurirea de dincolo”; 

Bucuraţi-vă, părtaşi şi la strălucirea mai presus de trup; 

Bucuraţi-vă, aleşii lucrării de taină; 

Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 3-lea 

O, marilor părinţi, nevoitorii vieţii monahiceşti, că toată săptămâna doar în rugă- 
ciune petreceaţi, în posturi şi privegheri peste fire, şi doar Duminica adunaţi vă 
împărtăşeaţi, în cântarea de: Aliluia! 


Icosul al 3-lea 

Cine poate spune ostenelile voastre monahiceşti, fiecare după putere şi râvnă, ce 
prin mucenicie şi mai mult s-au arătat? 

Bucuraţi-vă, chip de monahi prea cuvioşi; 

Bucuraţi-vă, marilor doritori de duhovnicie; 

Bucuraţi-vă, cei învăpăiaţi de dumnezeiescul dor; 
Bucuraţi-vă, cei înfocaţi de dragostea cerească; 
Bucuraţi-vă, mari postitori ai trupului; 
Bucuraţi-vă, şi postitori ai sufletului; 
Bucuraţi-vă, prefacerea firii omeneşti; 
Bucuraţi-vă, prefacerea în firea lui Hristos; 
Bucuraţi-vă, pământeşti în zbor spre Cer; 
Bucuraţi-vă, înălțare peste cele trupeşti; 
Bucuraţi-vă, îmbrăcarea cu trupul duhovnicesc; 
Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 4-lea 
Strălucea Muntele Sinai şi Raitul de sfinţenia voastră, şi toţi priveau ca la o lumină 
pusă la înălţimi, în cântarea de: Aliluia! 


Icosul al 4-lea 

Toţi cu nume de sfinți părinţi, toți cu virtuțile cele mai alese, toți cu lumina 
dumnezeiască eraţi mărturisitorii de taină ai lui Hristos. 

Bucuraţi-vă, Dula, egumenul şi Moise, făcătorul de minuni; 

Bucuraţi-vă, Isaia şi Sava, postitori peste fire; 

Bucuraţi-vă, Ghelasie şi Neofit, cei nevăzuţi; 

Bucuraţi-vă, Andrei, Pahomie, Teodosie, Pavel, Antonie şi Ieremia; 

Bucuraţi-vă, urmaşii vrednici ai sfinţilor părinţi cei dintâi; 

Bucuraţi-vă, nume scrise în Cartea vieţii; 

Bucuraţi-vă, şi nume tăinuite; 

Bucuraţi-vă, că smerenia şi după moarte aţi păstrat; 

Bucuraţi-vă, sfinţi doar de Dumnezeu ştiuţi; 

Bucuraţi-vă, părinţi aleşi între cei aleşi; 

Bucuraţi-vă, cei pomeniţi cu dumnezeiasca închinare; 

Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 5-lea 
Nori de mare urgie peste Cetățile sfinte s-au prăvălit, şi fulgere şi trăsnete de 
moarte s-au auzit, dar nu a contenit cântarea cea mare de: Aliluia! 


Icosul al 5-lea 
Năvală păgână cu ucidere mare s-a făcut, de s-a înfricoşat pământul şi Cerul a 
lăcrimat, dar tăria mucenicească neclintită cu minune de taină s-a descoperit. 

Bucuraţi-vă, oile sfinte ale lui Hristos; 

Bucuraţi-vă, că năvălirea lupilor nu v-a înfricoşat,; 
Bucuraţi-vă, că jertfe v-aţi adus; 

Bucuraţi-vă, că şi mai vii prin moarte v-aţi făcut; 
Bucuraţi-vă, mieii blânzi ai lumii; 

Bucuraţi-vă, sânge vărsat pe Altarul prea sfânt; 
Bucuraţi-vă, mistuirea în focul dumnezeiesc; 
Bucuraţi-vă, prefacerea în nemurirea cerească; 
Bucuraţi-vă, învierea cea peste trup; 

Bucuraţi-vă, că viaţa de dincolo aţi câştigat; 
Bucuraţi-vă, că până în faţa lui Dumnezeu aţi ajuns; 
Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 6-lea 

Unul dintre cei mai bătrâni, către toţi cu glas prea fericit a strigat: lubitorilor de 
Hristos, arătaţi-vă iubirea şi prin mucenicia de sânge, că iată, credinţa noastră este 
probată şi cu mărturisirea cea mare a jertfei sângeroase, în cântarea de: Aliluia! 


Icosul al 6-lea 

Vrăjmaşu lui Hristos prin păgâni şi barbari adesea s-au arătat, bătrânul Avvă a 
strigat, dar să se ştie că biruitoare este crucea, ce de-a pururea peste toate va fi. 
Bucuraţi-vă, marilor bărbaţi ai lui Hristos; 

Bucuraţi-vă, că prin jertfirea trupească sufletul aţi dezvelit; 

Bucuraţi-vă, că prin lepădarea de cele lumeşti lumea aţi sfințit; 

Bucuraţi-vă, că aşa vrednici fii ai lumii v-aţi dovedit; 

Bucuraţi-vă, marea lucrare de taină; 

Bucuraţi-vă, negrăita orânduire; 

Bucuraţi-vă, părtaşii la adâncurile neînţelese; 

Bucuraţi-vă, unirea cu cele dumnezeieşti; 

Bucuraţi-vă, împlinirea voinţei depline; 

Bucuraţi-vă, pregătirea celor viitoare; 

Bucuraţi-vă, preînchipuirea celor încă nedescoperite; 

Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 7-lea 

Îngrozitoare este la vedere mucenicia de sânge, că prin chinuri peste fire toată 
făptura se munceşte şi fericiţi sunt cei care prin neschimbată credinţă o pot suferi, 
în cântarea de: Aliluia! 

Icosul al 7-lea 

De aceea, cea mai mare mărturisire a iubirii este mucenicia cu sânge, că se trece 
prin proprie mistuire, ca să renască pentru totdeauna. 

Bucuraţi-vă, sfinților cu adevărat credincioşi; 

Bucuraţi-vă, sfinţilor cei cu neclintită credinţă; 

Bucuraţi-vă, nădejdea ce trece peste cele fireşti; 

Bucuraţi-vă, mărturisirea celor din adâncuri; 

Bucuraţi-vă, mărturia Chipului celui sfânt; 

Bucuraţi-vă, zugrăvirea înfrumuseţării de sus; 

Bucuraţi-vă, şi zugrăvirea frumuseţii de jos; 

Bucuraţi-vă, că aţi făcut unirea a toate; 

Bucuraţi-vă, că aţi trecut peste „hotarul lumii”; 

Bucuraţi-vă, că aţi trecut „puntea veşnicier”; 

Bucuraţi-vă, că v-aţi împărtăşit de împlinirea lui Hristos; 

Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 8-lea 
S-a înfricoşat Pământul şi a plâns Cerul, văzând negura păgână, dar voi, sfin-ților, 
cu vitejie neabătuţi aţi rămas, cântând: Aliluia! 


Icosul al 8-lea 

Vi s-au tăiat mâinile şi picioarele şi capul; vi s-au scos ochii; aţi fost străpunşi în 
piept şi pântece, aţi fost rupţi în bucăţi, spintecaţi în toate chipurile. 

Bucuraţi-vă, mâini rugătoare muceniceşti; 

Bucuraţi-vă, ochi văzători peste cele lumeşti; 

Bucuraţi-vă, că tăierea picioarelor aţi făcut-o tăierea păcatului; 

Bucuraţi-vă, că străpungerea aţi făcut-o străpungerea răului; 

Bucuraţi-vă, că rănile le-aţi făcut curățirea de spinii patimilor; 

Bucuraţi-vă, că toate chinurile în „lucrarea de taină” aţi prefăcut; 

Bucuraţi-vă, că aşa mucenicia aţi împlinit; 

Bucuraţi-vă, că aşa mucenicia aţi împodobit; 

Bucuraţi-vă, că urgia păgână aşa aţi învins; 

Bucuraţi-vă, că aşa răutatea demonică aţi oprit; 

Bucuraţi-vă, că aşa aţi plătit toate „datoriile păcatului”; 

Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 9-lea 

Sfintele cetăți duhovniceşti ale Raitului şi Sinai, cetăţile chipului monahicesc, prin 
sfintele voastre moaşte muceniceşti şi peste veacuri şi nouă ne sunt izvor de 
credinţă, în cântarea de: Aliluia! 


Icosul al 9-lea 

Tot atâtea făclu prea luminoase sunteți, sfinților prea cuvioşi mucenici, care şi pe 
noi ne luminaţi spre iubirea de Dumnezeu şi slujirea Lui. 

Bucuraţi-vă, luminile Pământului; 

Bucuraţi-vă, stelele neapuse ale lumii; 

Bucuraţi-vă, făclule ce ard de-a pururea; 

Bucuraţi-vă, sfeşnicele de pe înălțimi; 

Bucuraţi-vă, seminţele cele sfinte; 

Bucuraţi-vă, că rodiți necontenit; 

Bucuraţi-vă, hrana sărăciei noastre; 

Bucuraţi-vă, că sunteţi pâinea cea curată; 

Bucuraţi-vă, că prin voi se săvârşeşte trupul lui Hristos; 

Bucuraţi-vă, ale Bisericii prescuri de taină; 

Bucuraţi-vă, sfinților, temelia lumii; 

Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 10-lea 

Dumnezeu adesea judecă lumea, pe cei buni îi încearcă prin cei răi, care la rân-dul 
lor sunt osândiţi de însăşi răutatea proprie, că nimic nu rămâne necurăţat în faţa lui, 
spre cântarea de: Aliluia! 


Icosul al 10-lea 

Cei buni mai întâi se jertfesc, pentru că ei au iubirea cea mare, prin care se trece de 
la pământ la Cer, şi aşa să se facă tainică prefacere. 
Bucuraţi-vă, jertfitorii vii ai iubirii; 

Bucuraţi-vă, că pe voi înşivă jertfe v-aţi adus; 
Bucuraţi-vă, răspunsul iubirii făpturi; 

Bucuraţi-vă, răspunsul omenesc; 

Bucuraţi-vă, chip de făpturi împlinite; 

Bucuraţi-vă, asemănarea cu chipul lui Dumnezeu; 
Bucuraţi-vă, că aţi crescut moştenirea cea sfântă; 
Bucuraţi-vă, că aţi împodobit-o şi mai mult; 
Bucuraţi-vă, sfinților, fui vrednici ai omului; 
Bucuraţi-vă, cu adevărat chipul lui Hristos; 
Bucuraţi-vă, sfinților, chipurile veşniciei dumnezeieşti; 

Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 11-lea 
Și noi cu cinstire vă pomenim, sfinților cuvioşi mucenici, că darurile voastre ne 
sunt şi nouă izvor nesecat de cele duhovniceşti şi grabnici ajutători ne sunteţi în 
cântarea de: Aliluia! 


Icosul al 11-lea 

Păgâneştile năvăliri şi astăzi sunt cu săbii ascunse şi săgeți otrăvitoare, ce su-fletul 
şi trupul ni-l vatămă, şi aşa la mijlocirea voastră alergăm. 

Bucuraţi-vă, rugătorii neconteniți; 

Bucuraţi-vă, rugătorii Cerului şi ai Pământului; 

Bucuraţi-vă, că acum vă odihniţi în cele de Sus; 

Bucuraţi-vă, că aţi câştigat Împărăţia lui Dumnezeu; 

Bucuraţi-vă, fii vrednici ai lumii; 

Bucuraţi-vă, fiu lumii ce staţi în faţa Tatălui Dumnezeu; 

Bucuraţi-vă, prin care şi noi suntem pomeniţi; 

Bucuraţi-vă, prin care pământul se face Rai; 

Bucuraţi-vă, sfinților, împlinirea menirii făpturi; 

Bucuraţi-vă, taina chipului lui Hristos; 

Bucuraţi-vă, taina chipului Sfântului Duh; 

Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 12-lea 
Preabunul Dumnezeu nu vrea să distrugă lumea Sa creată, şi aşa prin voi, ma-rilor 
sfinți, răul se arde şi jertfele voastre ca nişte lumini de sus ne povăţuiesc în 
cântarea de: Aliluia! 


Icosul al 12-lea 

Mare este „preţul vieţii”, ce doar voi, sfinților mucenici, l-aţi înţeles, dar iubirea de 
Dumnezeu copleşeşte orice măsură, prin care toate apoi se împlinesc. 

Bucuraţi-vă, iubitorilor de Dumnezeu, bogăţia veşniciei; 

Bucuraţi-vă, iubitorilor de Hristos, comoară neîmpuţinată; 

Bucuraţi-vă, iubirea întreagă a lumii; 

Bucuraţi-vă, iubirea ce poate răspunde lui Dumnezeu; 

Bucuraţi-vă, iubirea ce poate sta în faţa Dumnezeirii; 

Bucuraţi-vă, sfinţilor, mărturia vredniciei vieţii; 

Bucuraţi-vă, sfinților, prin care lumea mai există; 

Bucuraţi-vă, sfinților, prin care mai este iertarea; 

Bucuraţi-vă, sfinților, curățirea neîncetată a făpturii,; 

Bucuraţi-vă, întâlnirea cu Dumnezeu; 

Bucuraţi-vă, sfinților, părinţii noştri prea iubitori; 

Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul al 13-lea (de trei ori) 

O, Sfinţilor cuvioşi şi mucenici ucişi în Rait şi Sinai de urgia păgână, pe fiecare cu 
numele ce doar în Cer se cunoaşte, şi noi vă cinstim după cuviinţă şi nădăj-duim în 
ajutorul vostru grabnic, că lumea doar prin sfinții lui Dumnezeu mai există, în 
cântarea de: Aliluia! 


Se citesc apoi din nou: 


Icosul 1 

Sunt multe mărturiile iubirii de Dumnezeu, dar mucenicia este icoană la toate, că 
jertfă este taina „morţii în viaţă”, ultima ardere a aurului în foc, din care se arată şi 
mai curat; acesteia şi voi părtaşi v-aţi făcut, o, Sfinților cuvioşi părinţi din Rait şi 
Sinai. 

Bucuraţi-vă, adunare de sfinți părinți aleşi; 

Bucuraţi-vă, cei chemaţi de însuşi Hristos la Jertfa cea mare; 

Bucuraţi-vă, taină de la „răscruci de vremi”; 

Bucuraţi-vă, cei dintre „lucrătorii istoriei lumii”; 

Bucuraţi-vă, şi cuvioşi şi ostaşi ai credinţei creştine; 

Bucuraţi-vă, şi monahi şi luptători cu păgânătatea; 

Bucuraţi-vă, opritorii urgiei barbare; 

Bucuraţi-vă, şi mucenicia de sânge a prefacerii dumnezeieşti; 

Bucuraţi-vă, cei prin care Dumnezeu vădeşte răutatea păcatului; 

Bucuraţi-vă, cei prin care se face curățirea de păcate; 

Bucuraţi-vă, fericiți părinți, care prin moarte nemurirea aţi primit; 

Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 


Condacul 1 

O, ce mare împlinire, că mucenicia albă a vieţii monahiceşti aţi unit-o cu muce- 
nicia de sânge, pe care barbarii păgâni cu urgie v-au adus-o, prin care şi mai mult 
ați strălucit în iubirea de Hristos: Bucuraţi-vă, Sfinţilor cuvioşi părinţi din Rait şi 
Sinai, mucenicie cerească şi pământească împlinită! 

Vieţile Sfinţilor - Povestirea monahului Amonie despre uciderea cuvioşilor 
părinţi din Sinai şi Rait 


(Aceasta s-a făcut în anul 288 după Hristos, pe vremea împăratului Dioclețian) 


Șezând odată, zice Amonie, în smerita mea chilie, în părțile Alexandriei, în locul 
ce se numea Canov, mi-a venit în gând să mă duc în părțile Palestinei, de vreme ce 
nu puteam suferi, văzând în toate zilele necazurile ce se făceau creştinilor de către 
chinuitorii cei fărădelege, iar pe Sfântul părintele nostru Petru, patriarhul, fugind şi 
ascunzându-se din loc în loc, neputând cu îndrăznire să-şi păstorească turma sa cea 
cuvântătoare; dar încă am dorit să văd şi Sfintele Locuri din Ierusalim şi să mă 
închin acolo unde a umblat Domnul nostru lisus Hristos şi a săvârşit tainele 
rânduielii Sale. 


Deci, m-am dus acolo şi m-am bucurat de toate lucrurile Domnului şi am mulţumit 
iubitorului de oameni Dumnezeu că m-a învrednicit a mă închina Sfintelor Locuri, 
apoi m-am dus în pustie cu alți monahi şi, Dumnezeu ajutându-mi, am venit în 
Muntele Sinai, în timp de 18 zile, şi m-am închinat acolo Sfin-telor Locuri, unde 
am petrecut îndulcindu-mă de vederea şi de vorbele acelor părinţi cu chip îngeresc 
ai Sinaiului. 


Pentru că în toate zilele umblam în chilia fiecăruia din ei pentru folos sufletesc, a 
căror rânduială a vieţii era într-acest chip: în toate zilele şedeau în chiliile lor, 
liniştindu-se, iar sâmbăta seara spre duminică se adunau toţi în biserică şi făceau 
împreună priveghere de noapte, iar dimineaţa, la Sfânta Liturghie, împărtăşindu-se 

cu Sfintele şi de viaţă făcătoare ale lui Hristos Taine, se adunau fiecare din ei iarăşi 
în chilia sa. 


Vederea lor era îngerească, pentru că se topiseră trupurile lor de înfrânarea cea 
mare şi de priveghere; căci vieţuiau ca nişte fără de trupuri, neavând nimic din cele 
ce s-au obişnuit a aduce plăcere şi patimi, nici vin, nici untdelemn, nici pâine, ci 
puţine finice sau muguri de stejar, şi cu acelea îşi hrăneau trupul lor. Numai pentru 
străini se aflau pâini la locul cel rânduit. 


Apoi, nu multe zile trecând, deodată au năvălit asupra părinților acelora mulțime 
de barbari, care se numeau blemieni şi, murind mai marele lor, pe acei părinți pe 
care 1-au aflat în locurile de primprejur, i-au ucis cu nemilostivire; iar câţi au fost 
aproape de vârf, au simţit tulburarea şi au fugit departe împreună cu sfântul părinte, 
egumenul locului, al cărui nume era Dula. Acela era cu adevărat om al lui Hristos, 
având multă răbdare şi blândeţe, ca nimeni altul; pentru aceea unii l-au numit şi 
Moise. 


Și au ucis barbarii aceia pe toţi sfinţii care au fost în Horeb, în Tefrovil şi în 
Chidar, iar celelalte locuri dimprejurul Muntelui Sinai le-au prădat; apoi, 
apropiindu-se şi de noi, puţin de nu ne-au pierdut, nefiind nimeni să-i oprească. 


Dar iubitorul de oameni Dumnezeu, Cel ce întinde mână de ajutor celor care Îl 
cheamă din toată inima, a poruncit să se aprindă o văpaie mare în sfântul vârf al 
muntelui, şi văzând tot muntele plin de fum, şi focul suindu-se până la cer, ne-am 
cutremurat toţi, şi puţin de n-am pierit de frica celor ce se vedeau, apoi căzând la 
pământ, ne-am închinat Domnului şi ne-am rugat Lui, să treacă primejdia ce era 
asupra noastră. 


Barbarii, văzând focul, s-au înspăimântat şi îndată au fugit, aruncându-şi armele şi 
lăsându-și şi cămilele, pentru că n-au putut măcar un ceas să rabde înspăl- 
mântătoarea vedere de foc. Noi văzând acestea, am mulţumit şi am slăvit pe 
Dumnezeu, care nu lasă până în sfârşit pe cei care Îl cheamă. 


Când m-am coborât din vârf, am găsit pe fiecare în locul unde fusese înjunghiat, 
iar părinţii erau omorâţi în diferite feluri: 38 cu ucidere de sabie, având pe 
trupurile lor multe şi felurite răni - al cărora chip de junghiere, cine poate să-l 
spună? - iar doi erau încă vii, anume Isaia şi Sava, răniţi foarte rău, încât abia 
suflau. 

Îndată am îngropat pe părinţii cei înjunghiaţi, cu mare plângere; iar pentru cei vii 
am avut grijă. Pentru că cine ar fi fost atât de nemilostiv, care pentru atâția şi astfel 
de părinţi să nu fi plâns cu amar, pe bărbaţii cei cuvioşi şi cu sfânta cuviinţă, 
aruncaţi la pământ cu umilință? Dintre aceştia unul avea capul tăiat desăvârşit, al 
altuia abia se ţinea de o parte, altul era tăiat în două, altuia îi erau tăiate mâinile şi 
picioarele, altul avea ochii scoşi şi altul era despicat în două de la cap până la 
picioare. 


Dar cine poate să spună pe rând cele ce am văzut, pipăind trupurile sfinţilor şi 
îngropându-le! Iar acei doi fraţi care erau abia vii, zăceau bolind, iar unul dintre 
dânşii, anume Isaia, sosind noaptea, a adormit în al doilea ceas. 


Sava a rămas încă viu, de a cărui sănătate era nădejde, pentru că nu era rănit de 
cumplite răni, şi mulțumea lui Dumnezeu de cele ce i se întâmplaseră; însă era 
cuprins de necaz, că nu s-a învrednicit să moară cu sfinţii părinţi, drept aceea strigă 
cu jale: "Vai, mie, păcătosul, vai mie cel nenumărat în ceata sfinților părinți, ucişi 
pentru Hristos! Vai mie netrebnicul, cel într-al 11-lea ceas lepădat, cel ce am văzut 
lmanul mântuitoarei împărăţii şi n-am intrat întru dânsa!" 


Apoi se ruga cu umilite cuvinte: "Dumnezeule, Atotţiitorule, Cel ce ai trimis pe 
Fiul Tău Cel Unul născut spre mântuirea neamului omenesc; Unule, iubitorule de 
oameni, nu mă despărți de cei mai înainte adormiţi sfinţi părinţi, şi cu mine să se 
împlinească numărul de 40 al robilor tăi. Aşa, Doamne, lisuse Hristoase, 
binevoieşte întru aceasta, căci din pântecele maicii mele Ție Ţi-am urmat şi pe 
Tine unul Te-am iubit". Astfel rugându-se, şi-a dat sufletul în mâinile Domnului, a 
patra zi după uciderea sfinților părinți. 


Și încă având noi tânguire şi mâhnire în sufletele noastre, iar lacrimile fiind în 
ochii noştri, a venit un oarecare ismailitean şi ne-a spus că în cea mai dinăuntru 
pustie, ce se cheamă Rait, pustnicii ce o locuiesc, toţi sunt ucişi de barbari. 


Şi locul acela era departe de noi, cale mai mult de 20 de zile, şi care se află aproape 
de Marea Roşie, unde sunt 12 izvoare de apă, şi odinioară erau vreo 17 copaci de 
finic, precum se scrie în cărțile Numerilor, iar acum s-au înmulțit foarte. 


Deci, l-am întrebat pe omul acela cum au fost ucişi părinţii şi care este numărul 
celor ucişi, dar n-a putut să ne spună, de vreme ce şi acela auzise de la alții, cum că 
părinţii cei ce locuiau în Rait, toţi sunt ucişi de la mic până la mare. Trecând nu 
multe ceasuri, iată că şi altul acelaşi lucru ne spuse. lar după puţine zile a venit un 
monah din părinţii cei ce au fost acolo, vrând ca să petreacă în Muntele Sinai, 

despre care ştiind părintele Dula, egumenul Muntelui Sinai, cu dinadinsul a început 
a-l întreba; vrând să ştie cu încredințare de cele ce s-au întâmplat acolo sfinților 
părinţi, şi în ce chip fugind acela, s-a mântuit. 


Despre aceea a început fratele a spune: "Eu, părinților, nu am vieţuit cu dânşii, 
decât aproape 20 de ani, iar alții erau acolo de mulți ani; unii erau de 40 de ani, 
alţii de 60 de ani, iar alţii aveau 70 de ani în acel loc. 


Locul acela este neted şi prea potrivit, foarte larg, iar în lungime ca de 70 de stadii. 
Dinspre răsărit are un munte ca un zid, care s-a întins până la Marea Roşie, acolo 
mulți sihaştri aveau locuinţă, după cuvântul apostolului, rătăcind prin pustietăți, 
prin munţi, prin peşteri, şi în prăpăstule pământului. Aproape de munte era biserica 
lor, întru care în toate Duminicile se adunau bărbaţii cu adevărat creştini; şi, deşi 
erau pe pământ dar cu sufletul şi cu viaţa erau asemenea îngerilor. Pentru că 
trupurile lor le-au trecut cu vederea, ca pe nişte lucruri străine, iar sufletele lor, nu 
numai cu o faptă bună, ci cu toate le-au împodobit, ale căror pătimiri, chinuri şi 
ispite, aduse asupra lor de diavoli, nu pot a le spune, iubiţilor, ca şi faptele bune ale 
tuturor. 


Insă ale unuia sau doi le voi spune spre folos şi destul va fi vouă, ca şi viaţa 
celorlalți părinţi s-o înţelegeţi, auzind cele ce se vor grăi. 


A fost unul dintre ei bătrân, anume Moisi, care din tinereţe a iubit viaţa 
monahicească, fiind de neam din cetatea care era acolo aproape, ce se chema 
Faran; acela era mai înainte egumenul părinților celor ce locuiau acolo, iar anii 
vieţii în călugărie erau 73, petrecând în muntele acela într-o peşteră, care nu era 
aproape de mănăstire; cu adevărat al doilea Ile Tesviteanul, pentru că toate cele ce 
cerea de la Domnul le dădea lui. 


Apoi, făcând semne cu puterea lui Dumnezeu şi tămăduind toate bolile, pe tot 
poporul cel ce locuia în hotarele Faranului, ca şi pe ismailitenii părților acelora, pe 
toți i-a făcut creştini; pentru că văzând minunile şi tămăduirile ce se făceau de 
dânsul, au crezut întru Hristos şi veneau la Sfânta Biserică, primind Sfântul Botez. 
După aceea, sfântul părinte pe mulţi i-a scăpat de duhuri necurate, căci avea putere 
asupra diavolilor, cu darul lui Hristos. 


lar de când a început a se linişti acolo, n-a gustat pâine, dar pentru străini ţinea la 
dânsul puţină pâine, pe care i-o dădeau lui oamenii cei ce veneau din Egipt. lar el 
singur avea ca hrană puţine finice şi apă. Ba încă şi îmbrăcăminte avea de finic şi 

iubea liniştea foarte mult, ca nimeni altul. Insă cu sârguinţă şi cu blândeţe primea 
pe cei ce veneau la dânsul pentru învăţătură. 


Somnul lui era uşor şi scurt şi acela numai după cântarea Utreniei, iar celelalte 
ceasuri ale nopţii le petrecea fără somn. lar în sfintele cele 40 de zile cu nimeni nu 
vorbea până în Joia cea mare. În toate cele 40 de zile îi erau destule spre hrană 20 
de finice şi un pahar de apă, dintre care de multe ori îi prisosea, până la Sfintele 
Patimi - precum ucenicul lui ne-a spus nouă. 


Deci, odinioară, în sfintele 40 de zile, un om anume Vedian, începător al neamului 
arabilor, a fost dus la dânsul pentru tămăduire, fiind cuprins de duhul cel necurat. 
Apropiindu-se de chilia stareţului ca la o stadie, l-a aruncat pe el vicleanul duh şi a 
început a striga: "O! la cine mă duceţi, pentru că eu nici măcar un ceas n-am putut 
ca să împiedic şi să ispitesc pe înşelătorul acela?" Acestea zicându-le, a ieşit din el 
şi îndată s-a tămăduit omul şi a crezut în Hristos, cu mulți alţii, şi s-a învrednicit 
Sfântului Botez mai pe urmă. Apoi multe altele era de trebuinţă ca să vă spun vouă 
pentru acel cuvios, dar vremea neajungând, este nevoie a tăcea, căci s-a sfârşit, 
fiind înjunghiat de barbarii cei ce năvăliseră. 


La acest minunat şi fericit părinte a fost un ucenic de un nume cu el - pentru că se 
chema Moise - din părțile Tebaidei, care a sihăstrit cu dânsul 46 de ani, 
neschimbând nimic din rânduiala părintelui său, şi a fost pildă celorlalţi monahi 
tineri, cu care şi eu la început am vieţuit; iar pentru cea fără măsură a lui înfrânare 
m-am despărţit de dânsul; şi acesta a fost ucis cu ceilalți sfinți părinți. 


Ar fi fost aşijderea de folos a pomeni şi faptele celorlalți părinți; însă pentru 
scurtimea vremii pe toate lăsându-le, numai de un cuvios încă voi pomeni. 


Era între dânşii un părinte anume Iosif, de neam analitean; acela petrecea departe 
de la mare ca de două stadii, zidindu-şi locaş cu mâinile sale, fiind bărbat sfânt cu 
adevărat, cu toate faptele bune împodobit; iar acolo era de 30 de ani. Ucenicul lui 
nu era petrecător cu dânsul, ci aproape, într-o altă chilie. 


La acest cuvios losif oarecând a venit un frate, ca să-l întrebe ceva, iar când a bătut 
în uşă şi nu i-a răspuns stareţul, a privit pe o ferestruică şi a văzut pe stareţ stând în 
mijlocul chiliei, fiind ca o flacără de la cap până la picioare; deci, înfricoşându-se 
şi slăbind cu trupul, a fost ca un mort două ceasuri, şi deşteptându-se ca din somn, 
şedea lângă uşa stareţului. 

Iar stareţul îndeletnicindu-se întru gândirea la Dumnezeu, nu ştia ce se petrecea, şi, 
trecând cinci ceasuri, iarăşi fratele acela a bătut şi deschizându-i stareţul, l-a adus 
înăuntru şi l-a întrebat: "Când ai venit, fiule?" 


lar el răspunzând, a zis către stareţ: "Sunt patru ceasuri şi mai mult de când am 
venit, dar ca să nu te supăr părinte, n-am bătut până acum". 


Deci a cunoscut fericitul stareţ cum că-l văzuse fratele şi nimic nu 1-a zis lui; ci 
câte l-a întrebat, i-a spus lui cele folositoare şi cu pace l-a liberat. După ducerea 
acelui frate, a lăsat minunatul stareţ chilia sa şi s-a făcut nevăzut, temându-se de 
slava omenească. 


După câteva zile, un ucenic al lui, anume Ghelasie, venind în chilia starețului, nu l- 
a aflat şi mult l-a căutat rătăcind prin pustia aceea, însă nu l-a aflat nicăieri; apoi s- 
a întors în chilia stareţului, vărsând multe lacrimi şi s-a sălăşluit într-însa, ca măcar 
chilia părintelui văzând-o, să primească puţină mângâiere sufletului său. Deci, a 
petrecut în chila părintelui şase ani, iar după acei şase ani, într-una din zile, la 
nouă ceasuri, a bătut în uşă cineva şi, ieşind Ghelasie, a văzut pe părintele său 
stând afară şi s-a mirat de această neaşteptată vedere; pentru că 1 se părea că vede 
un duh, însă cu bucurie a zis către dânsul: "Fă rugăciune, părinte!" Iar stareţul a 
făcut rugăciune şi l-a sărutat. 


După aceea a zis către ucenic: "Bine ai făcut, fiule, spunându-mi despre rugă-ciune 
mai înainte, pentru că în multe feluri sunt cursele diavolului. 


Iar fratele a zis către dânsul: "Pentru ce ai voit părinte că să te desparți de părinţi şi 
pe mine, fiul tău, să mă laşi? Că iată în mâhnire şi în plângere am fost până acum”. 
Dar stareţul i-a zis: "Pricina ducerii mele, fiule, numai Dumnezeu singur o ştie. 
Însă până acum nici din locul acesta nu m-am depărtat, nici pe tine nu te-am lăsat, 
nici a trecut vreo duminică în care să nu mă împărtăşesc cu părinţii în biserică, cu 
sfintele cele fără de moarte Taine ale lui Hristos, Dumnezeul nostru”. 


Și se mira fratele cel mai mult, cum umblând printre ei, de nici unul nu se vedea. Şi 
i-a zis lui: "Dar acum părinte, cum ai venit la fiul tău?" 


Starețul i-a răspuns: "lată acum, fiule, a sosit vremea ducerii mele către Domnul şi 
am venit ca să mă îngrop!". 

Și mult vorbind cu fratele despre cele folositoare, şi întărindu-l pe el, şi-a ridicat 
mâinile sale către cer şi a făcut pentru dânsul o rugăciune; şi aşa cu pace a adormit 
întru Domnul. 


Apoi, îndată venind fratele, ne-a spus nouă, şi adunându-ne cu stâlpări, ramuri şi cu 
cântări multe, l-am dus în biserică, avându-și faţa luminată precum a fost de demult 
a proorocului Moise, şi l-am pus cu cei mai dinainte adormiţi sfinţi şi dumnezeieşti 
părinţi. Încă şi multe altele aveam să vă spun vouă, dar vă las, de vreme ce este 
vremea să spun cele despre bărbaţi, pentru că vă văd pe voi că doriţi a auzi cum au 
fost ucişi sfinţii părinţi de către dânşii. 


Drept aceea, acei fericiți părinți au fost desăvârşiţi, căci au vieţuit întru multă 
sărăcie şi necîştigare; apoi cu vitejie au răbdat pentru Domnul necazurile, 
totdeauna îndeletnicindu-se în rugăciune şi în dumnezeiască vedere. Şi eram noi 
acolo toți locuitorii 43. Şi iată veniră doi oameni spunându-ne cum că din cealaltă 
parte de mare, dinspre Etiopia, au venit mulţime de barbari cu corăbiile, care 
prinzindu-ne pe noi care treceam cu caicul (barca), ne-au oprit, zicându-ne: "Să ne 
duceți la cetate, căci nu vă vom ucide pe voi”. 


Iar noi chiar nevrând, am făgăduit, dar căutam vreme când va sufla austrul, ca să 
plecăm. Însă Dumnezeu ajutându-ne, noi doi am scăpat noaptea cu caiacul din 
mâinile lor. Şi vă spunem vouă aceasta, ca să vă păziți o vreme, ca nu cumva 
barbarii aceia umblând pe lângă locul acesta, să vă nimerească şi să vă ucidă, căci 
sunt 300 la număr. 


Noi auzind acestea, ne păzeam, punând străji pe lângă mare, că dacă vor vedea 
corabia venind, să ne spună. Apoi, făcând priveghere toată noaptea, ne rugam lui 
Dumnezeu ca să rânduiască cele de folos pentru sufletele noastre. 


În ceasul întâi al nopţii s-a văzut corabia cu pânza ridicată venind spre noi. Dar 
mirenii câţi se aflau împrejurul locului aceluia, ce se numea Faran, s-au pregătit de 
război, apărându-şi femeile şi copiii, adunându-se toţi bărbaţii, 200 la număr, afară 
de femei şi de copii; iar noi am alergat la biserica noastră, care era îngrădită cu 
ogradă. 


Sosind corabia aceea la liman cu barbarii, povăţuindu-se de corăbieri, au petrecut 
noaptea sub poalele muntelui de apus, aproape de izvoare. Deci, făcându-se ziuă, 
îndată barbarii legând pe corăbieri, i-au aruncat afară şi numai pe unul l-au lăsat în 
corabie, împreună cu un barbar, ca să nu se poată duce corăbierul acela cu corabia. 

Apoi veniră la izvoare, unde îi întâmpinară bărbaţii cei de acolo, ieşind la război; 
de amândouă părţile s-au aruncat săgeți multe. Dar, barbarii fiind iscusiţi, au gonit 
pe bărbaţii cei de acolo şi au ucis dintr-înşii o sută patruzeci şi şapte la număr, iar 
ceilalți din ei au fugit pe unde au putut; iar barbarii luând femeile şi copiii îi ţineau 
la ei, nelegiuiții. 


După aceasta, ca nişte animale sălbatice, s-au repezit spre noi, către ograda mai sus 
zisă, nădăjduind ticăloşii că vor găsi la noi mult aur; şi înconjurând zidurile cetăţii, 
strigau fără de rânduială şi cu glasuri de barbari ne înfricoşau. lar noi fiind în cea 
mai de urmă primejdie şi necaz, nu ne pricepeam ce să facem, decât numai spre 
Dumnezeu strigam, tânguindu-ne. 


Unii din noi răbdau acel necaz cu vitejie, alţii plângeau şi rugându-se, mulţu-meau 
lui Dumnezeu; şi unul pe altul mângâindu-se, strigau cu toți împreună: "Doamne 
miluieşte”. 


Și stând părintele nostru Pavel în mijlocul bisericii, a zis: "Acultaţi-mă părinților şi 
fraților, pe mine cel păcătos şi mai de pe urmă între voi toți; ştiţi cu încredințare 
toți cum că pentru dragostea Domnului lisus Hristos ne-am despărţit de lumea cea 
deşartă şi petrecem în această pustie şi ne-am învrednicit a purta jugul Lui cel bun, 
în foame şi în sete, umblând în cea mai de pe urmă sărăcie; am defăimat toate cele 
pământeşti şi deşarte, ca să ne învrednicim a fi părtaşi împărăției Lui cereşti, şi 
acum, afară de aceasta, nimic nu nădăjduim, chiar moartea de ni s-ar întâmpla nouă 
în ceasul acesta. Drept aceea, de ar voi Stăpânul nostru, ca degrab să ne libereze 
din viaţa cea deşartă şi să ne aibă la EI, apoi pentru ce să ne mâhnim şi să nu 
răbdăm? Oare nu mai mult ne vom bucura? Pentru aceasta suntem datori a mulțumi 
şi a ne bucura şi nicidecum a ne împuţina cu sufletul. Pentru că ce este nouă mai 
frumos, sau ce este mai dulce decât aceasta, ca adică să vedem slava Domnului şi 
să privim la sfânta Lui față cea dumnezeiască? Aduceţi-vă aminte, fraților şi 
părinţii mei, cum întotdeauna am fericit şi am prea mărit pe sfinții mucenici, cei 
mai dinainte, şi unul altuia povesteam pătimirile lor, cum pentru numele lui Hristos 
au fost chinuiți şi doream ca împreună cu dânşii să ne aflăm. lată acum vremea a 
sosit, căci dorința noastră se îndeplineşte, adică să ne săturăm cu dânşii de 
aşteptarea noastră în veacul ce va să vie; drept aceea, nicidecum să nu vă 
împuţinaţi, nici să vă tulburaţi de necaz, nici să vă înfricoşaţi, ci cu nevoinţă să vă 
încingeți cu putere şi moartea s-o răbdaţi cu vitejie; căci Dumnezeu ne va primi cu 
milostivire în Împărăţia Sa". 

Răspunzând apoi cu toţii, au zis: "Precum ai grăit, cinstite părinte, aşa vom face, 
pentru că ce vom răsplăti Domnului pentru toate ce ne-a dat? Paharul mântuirii 
vom lua şi numele Domnului vom chema. 


Apoi Sfântul părintele nostru Pavel, întorcându-se spre răsărit şi ridicându-şi 
mâinile spre cer, a zis: "Doamne lisuse Hristoase, Dumnezeule Atotţiitorule, 
nădejdea şi ajutorul nostru, nu ne uita pe noi nevrednicii robii Tăi; ci adu-ţi aminte 
de sărăcia noastră şi de necazul nostru, căci s-au smerit sufletele noastre; întăreşte- 
ne pe noi în ceasul acesta, Doamne, în vremea primejdiei noastre, primeşte ca o 
jertfă bineprimită, întru miros de bună mireasmă, sufletele noastre ale tuturor, căci 
Ție se cuvine slava şi cinstea, acum şi pururea şi în vecii vecilor”. 


Apoi, toți zicând "Amin", îndată s-a auzit un glas din Sfântul Altar, noi toți 
auzindu-l astfel: Veniţi la Mine toți cei osteniți şi împovăraţi, şi Eu vă voi odihni 
pe vol. 


Atunci frică şi spaimă au căzut peste noi, de glasul acela, şi au slăbit inimile şi 
genunchii noştri; căci duhul este osârduitor, precum a zis Domnul, iar trupul 
neputincios; dar numai feţele noastre le aveam privind spre cer, iar de viaţa aceasta 
ne deznădăjduisem. 


Iar barbarii, neîmpotrivindu-li-se nimeni, nici oprindu-i, au adus lemne lungi şi cu 
acelea au sărit zidurile ogrăzii; apoi deschizând uşa, au intrat ca nişte lupi sălbatici 
şi fiare neîmblânzite, având săbule în mâinile lor şi prinzând un bătrân cinstit, 
căruia îi era numele Ieremia, care şedea lângă uşile bisericii, au zis către dânsul: 
"Arată-ne pe mai marele vostru!". 


Iar acela privind la ei, a văzut feţele lor negre ca şi armele din mâinile lor şi a zis 
către dânşii: "De ce mă îngroziţi, vrăjmaşi ai Hristosului meu? Nimic nu voi arăta 
vouă despre cele ce mă întrebaţi". Acolo aproape era şi egumenul. 


Barbarii s-au mirat de vitejia bărbatului, care nu s-a temut deloc, ci mai ales i-a 
ocărit; deci cu mânie legându-i mâinile şi picioarele, l-au dezbrăcat, iar cu săgețile 
i-au săgetat tot trupul fericitului; şi astfel nevoindu-se cu vitejie asupra diavolului 
şi capul balaurului călcându-l, mai înainte decât toţi cu cunună mucenicească s-a 
încununat, făcându-se începătură şi chip de pătimire bătrânilor şi tinerilor. 


Deci, auzind acestea sfințitul părintele nostru Pavel, degrabă a ieşit la dânşii, 
strigând: "Eu sunt cel pe care voi îl căutaţi”. Şi cu al său deget se arăta că însuşi el 
este, pe care aceia îl caută. 

Viteazul rob al lui Hristos s-a dat pe sine barbarilor, neînfricoşându-se, nici luând 
aminte la rănile şi chinurile ce erau să-i facă nelegiuiţii mai înainte de moarte. 


ŞI-I întrebau, zicând: "Spune nouă unde ai aurul tău ascuns?" 


Iar acela cu cuvânt blând, precum grăia totdeauna, a zis către dânşii: "Să mă credeți 
că nici un lucru pământesc n-am avut în toată viaţa mea, decât numai aceste haine 
vechi, pe care le vedeţi pe trupul meu"; şi le-a arătat pe acelea cu mâna, ţinând 
îmbrăcămintea sa. 


Iar ei cu săgețile tot trupul lui l-au săgetat şi capul cu pietre i l-au zdrobit, zicându- 
i: "Adu-ne averile tale!" Dar după ce l-au chinuit mult şi n-au găsit nimic, îndată 1- 
au tăiat capul în două cu sabia, încât atârna de o parte şi de alta pe amândoi umerii 
şi multe răni luând pe trupul său, zăcea mort la picioarele părintelui celui mai 
înainte ucis, fiind al doilea purtător de biruinţă asupra diavolului. 


lar eu, ticălosul, văzând nemilostiva moarte şi sângele sfinților vărsat şi cele 
dinăuntru aruncate pe pământ, de frică căutam un loc în care să scap fugind. 


Erau acolo, în partea stângă a bisericii, puţine ramuri de finic şi, pe când barbarii 
zăboveau la Sfântul părintele nostru Pavel, m-am ascuns sub ramurile acelea, 
gândind astfel că cu adevărat una din două va fi mie: sau mă voi ascunde şi de 
moarte voi scăpa, sau şi pe mine aici găsindu-mă, mă vor ucide. Nelegiuiţii barbari 
lăsând pe cei doi părinţi morţi, au intrat în biserică răcnind şi cu săbiile lor pe toţi 
părinţii i-au ucis, pe cei tineri şi pe cei bătrâni, cu nemilostivire dându-i la moarte”. 
Acestea spunându-ne monahul acela cu suspinare, plângea amar şi se tânguia 
foarte, încât şi pe noi, zice Amonie, ne-a pornit spre tânguire şi plângere mare; apoi 
am plâns toţi, încât puteai să vezi lacrimile ca pâraiele ieşind din ochii noştri şi 
hainele noastre se udau de multă plângere. 


Apoi, acel minunat frate plângând, grăia: "Ce voi zice sau ce voi spune fraților de 
cele ce au văzut ochii mei, vrednici de multă tânguire?" Era acolo un părinte mare, 
cu numele Adam, care avea un ucenic tânăr, ca de 15 ani, anume Serghie, pe care îl 
crescuse din copilărie, şi din mică vârstă îl învățase viața mona-hicească şi l-a 
deprins la luptă şi la război împotriva diavolilor. Pe acesta văzându-l barbarii foarte 
frumos la faţă şi fiind încă tânăr, li s-a făcut milă de dânsul, şi nu l-au ucis, ci 
apucându-l de mână l-au scos afară, vrând ca să-l ia cu el. 


lar tânărul văzând că nu este ucis cu fraţii şi cu părinţii, ci că are să fie împreună 
călător cu barbarii cei fără de lege, se tânguia cu amar; apoi, aprinzându-se cu 

duhul şi toată frica şi spaima de la sine lepădând-o, bărbăteşte a alergat, şi, apucând 
sabia de la un barbar, a lovit pe unul din ei peste umăr, ca măcar astfel să 
pornească spre mânie pe barbari şi să-l ucidă. 


Deci, s-a făcut aceea, pentru că de mânie multă umplându-se barbarii, l-au tăiat 
bucăţi. lar el, zâmbind, striga: "Binecuvântat este Domnul care nu ne-a dat pe noi 
vii în mâinile oamenilor celor păcătoşi”. Aceasta zicând, a adormit întru Domnul. 


Auzind eu aceasta, m-am rugat Preaînduratului şi lubitorului de oameni Dumne- 
zeu, ca să mă acopere de la faţa acelor fără de lege barbari şi să le orbească ochii, 
ca să nu mă vadă, ca măcar eu să îngrop trupurile sfinților. 


Drept aceea, tăindu-se sfinții, au umplut toată Sfânta Biserică de sânge, neîn- 
fricoşîndu-se, nici întristându-se deloc, ci mulţumeau lui Dumnezeu de cele ce s-au 
întâmplat, căci mintea o aveau îndreptată către Stăpânul lor, şi, bine vieţuind pe 
pământ, s-au făcut biserică Sfântului Duh, şi pe toate cele frumoase şi deşarte ale 
lumii acesteia lăsându-le, lui Dumnezeu au urmat, iar la sfârşit, prin felurite munci, 
au murit pentru numele Lui. 


Iar barbarii aceia, după uciderea părinţilor, au cercetat toată mânăstirea, socotind că 
vor afla acolo multă bogăţie, neştiind nelegiuiţii că sfinţi părinți nimic pământesc 
n-au câştigat, ci, în trup fund, au vieţuit îngereşte. lar acestea făcându-se, măcar că 
nici o picătură de sânge nu aveam în mine, însă cu totul ca un mort zăcând, 
socoteam că şi ramurile acelea le vor scutura, căutând co-moară; adeseori priveam 
de sub ramuri, când vor veni la mine şi aflându-mă să mă ucidă, ca şi pe ceilalți. 
Deci moartea o aveam înaintea ochilor şi mă rugam lui Dumnezeu să mă 
mântuiască, dacă îi este cu plăcere. 


Venind spre ramuri barbarii, au trecut de acolo, întunecându-le Dumnezeu mintea 
şi ochii, lăsând pe sfinţii părinți zăcând morţi; şi, negăsind nimic să ia, s-au întors 
la izvoare, vrând să se ducă la mare, dar, ajungând acolo, au găsit corabia 
sfărâmată, căci corăbierul pe care îl lăsaseră s-o păzească, fiind iubitor de Hristos, 
a tăiat funia corăbiei, tăinuindu-se de barbarul care era cu dânsul; dar, fiind vânt, 
corabia s-a lovit de mâl şi a pierit, iar corăbierul, ucigând pe barbar, a fugit şi s-a 
ascuns în munţi. Barbarii pierzându-și nădejdea, nu se pricepeau ce să facă şi cum 
să se întoarcă în pământul lor, iar de multă mânie, au tăiat cu sabia pe toţi robiţii pe 
care i-au avut cu dânşii, pe femei şi pe copii, iar după aceea au aprins foc şi au ars 
toți finicii. 

Zăbovind ei în acestea, au venit mulțime de bărbaţi din cetatea Faran, cu şase sute 
săgetători aleşi, pentru că auziseră de uciderea sfinţilor părinţi ce se făcuse în Rait. 
Barbarii, simțind venirea lor, s-au pregătit de luptă şi ducându-se spre mare, au 
făcut război, pe când răsărea soarele; apoi, slobozindu-se multe săgeți din 
amândouă părțile, cei ce erau din Faran, fiind mai mulţi, au biruit pe barbari şi au 
ucis pe mulţi din ei. 


După aceea, barbarii nemaiavând nădejde de scăpare, se împotriveau bărbăteşte 
până la al nouălea ceas - şi au ucis oameni din Faran optzeci şi patru, iar mulți alți 
erau răniţi. Barbarii toţi au căzut în acel loc, nefugind nicidecum de vrăjmaşi, nici 
depărtându-se din locul acela. 


Făcându-se acestea, eu am luat puţină îndrăzneală şi am ieşit din locul unde eram 
ascuns şi, pipăind trupurile părinţilor ucişi, i-am aflat pe toți morţi, afară de trei, pe 
Domn, pe Andrei şi pe Onon, dintre care Domn zăcea chinuindu-se cumplit, pentru 
că avea în coaste o rană îngrozitoare; iar Andrei, deşi avea multe răni, dar nu erau 
aşa de cumplite, căci mai pe urmă s-a găsit viu. 


Orion nu avea nici o rană pe trup, pentru că barbarii l-au lovit cu sabia din partea 
dreaptă şi abia a ieşit prin haină pe partea stângă, neatingându-se nicidecum de 
trupul lui; socotind barbarul că este mort l-a lăsat şi s-a repezit la alții, iar el 
aruncându-se între alții, zăcea ca un mort. Acesta, sculându-se, se ducea pe la 
trupurile sfinților, pipăindu-le şi plângând cu mine şi tânguindu-se de cele ce ni se 
întâmplaseră. 


După aceasta, bărbaţii din Faran, lăsând trupurile lingă malul mării, spre mâncarea 
fiarelor şi păsărilor cerului - au adunat trupurile prietenilor lor, fund multe; şi, 
făcând plângere şi tânguire mare, le-au îngropat sub poalele muntelui, unde erau 
izvoarele, şi s-au întors la noi. 


Apoi a venit şi boierul lor, Vedian, care s-a izbăvit de duhul cel necurat prin 
cuviosul Moise, precum am zis mai înainte. Cu acel boier intrând în biserică, ne- 
am tânguit şi am plâns cu amar, bătându-ne piepturile noastre, căci vedeam 
aruncată la pământ turma lui Hristos, ca oile cele răpite de fiare. Puteai să vezi pe 
cei bătrâni cu sfințită cuviinţă, cu cărunteţe cinstite, iar pe cei tineri - având nişte 
chipuri îngereşti, pentru că străluceau feţele lor ca floarea de dimineaţă, arătând 
semnele vieţii lor îmbunătăţite. Dar înfricoşate şi cumplite răni aveau robii lui 
Hristos şi mucenicii, pentru că unul avea rană de la umeri până la pântece, iar altul 
zăcea la pământ tăiat în două, unuia capul îi era tăiat, iar altuia ochii scoşi, unuia 
mâinile şi picioarele îi erau tăiate, iar altuia înfiptă sulița în inimă; şi toţi aşa s-au 

sfârşit, având diferite răni pe trupuri, care, fiind vii totdeauna au avut în minte 
omorârea Domnului lisus Hristos, ca astfel şi viaţa lui lisus să se arate în trupurile 
lor; şi toată viaţa lor cheltuind-o cu bună plăcerea lui Dumnezeu, la sfârşitul lor - 
prin chinuri s-au luminat şi în ceata sfinților mucenici s-au numărat. 


Deci, am adunat la un loc trupurile lor cele sfinte, iar iubitorul de Hristos - boier 
Vedian - cu ceilalți au adus de la Faran haine luminoase şi am îngropat pe sfinţi, în 
număr de treizeci şi nouă; şi toţi cei ce s-au întâmplat acolo, luând ramuri şi 
stâlpări de finic, au mers la îngroparea sfinților cu psalmi şi cu cântări, ducând 
împreună cinstitele lor moaşte şi le-am pus în mormânt toate împreună, afară de 
Domn. 


lar Domn, despre care am pomenit mai înainte, fiind roman de neam, era încă viu, 
dar sosind seara, a adormit şi acela întru Domnul; apoi, aducându-l, l-am pus 
aproape de sfinţii părinți. 


Aceşti sfinți mucenici ai lui Hristos s-au sfârşit în a patrusprezecea zi a lunii 
ianuarie, în ceasul al nouălea. Părinţii Andrei şi Orion au rămas acolo, având două 
gânduri, ca ori să rămână în acel loc, ori să se ducă. lar eu, neputând suferi 
pustiirea acelui loc, cum şi tânguirile şi lacrimile ce se vărsau pentru părinţii cei 
înjunghiaţi - am venit la voi. 


Însă iubitorul de Hristos Vedian mă silea mult să petrec acolo, şi făgăduia că va 
veni adeseori la noi şi ne va aduce cele de trebuinţă. Dar n-am voit, pentru pricinile 
ce s-au spus înainte. Deci, rogu-mă vouă, părinţilor, ca şi cele ce s-au întâmplat 
aici, pe toate să mi le spuneţi, precum de la mine toate le-aţi auzit cu amănuntul. 


Noi, zice Amonie, spunându-i cele ce au fost aici, ne-am minunat de judecăţile lui 
Dumnezeu, cum într-o zi au fost ucişi sfinții părinţi, şi cum acelaşi număr s-a aflat 
ŞI acolo şi aici, şi iarăşi ne-am tânguit şi am plâns toţi împreună. 


Apoi, sculându-se cuviosul părintele nostru Dula, a zis: "Cu adevărat iubiții mei, ei 
ca nişte aleşi robi ai lui Hristos s-au învrednicit de bucuria şi de cămara cea 
cerească, după atâtea nevoinţe şi ispite, încununându-se cu cununa muce-nicească - 
şi acum sunt în mare slavă şi cinste. 


lar noi, care am rămas, cu toate necazurile ce au fost, să ne îngrijim de noi şi să-i 
rugăm pe aceia să se roage Domnului pentru noi, ca şi noi să avem împărtăşire cu 
dânşii întru cerească împărăție; şi acum să înălțăm lui Dumnezeu cântări de 
mulțumire, căci ne-a apărat de mâinile barbarilor." 

Deci, zicând acestea, pe toţi ne-a ridicat cu mărime de suflet, iar necazul inimii 
noastre l-am prefăcut în bucurie şi sufletele noastre le-am mângâiat cu cuvinte 
înțelepte. 


lar eu, păcătosul Amonie, m-am întors cu Dumnezeu în părțile Egiptului şi toate 
acestea le-am scris pe hârtie. Dar în locul cel dintâi care se cheamă Canov, nu m- 
am dus deloc, ci am şezut aproape de Memfis, într-o chilie mică, în care petrecând, 
adeseori îmi aduc aminte şi citesc chinurile şi nevoinţele cuvioşilor mucenici ai lui 
Hristos; cu care împreună şi nouă să ne dea Domnul ca să avem împărtăşire în 
Împărăţia Lui cea cerească, şi să ne îndulcim cu bunătăţile cele negrăite şi veşnice, 
cu toţi cei ce-L iubesc, căci Aceluia se cuvine toată slava, cinstea şi închinăciunea, 
cu Cel fără de început al Lui Părinte şi cu Preasfântul şi Bunul şi de viaţă făcătorul 
Lui Duh, acum şi pururea şi în vecii vecilor. Amin. 

Vieţile Sfinţilor - A doua ucidere a cuvioşilor părinţi, care s-a făcut în Sinai şi 
în Rait, pe vremea fericitului Nil pustnicul 


După cea dintâi ucidere a cuvioşilor părinţi, trecând ani mulţi, a fost la poalele 
Muntelui Sinai, în zilele cuviosului Nil Pustnicul, iarăşi năvălirea barbarilor care 
locuiau în pustia ce se întindea de la Arabia, până în Egipt şi care se învecinează cu 
Marea Roşie şi cu Iordanul; iar locuinţa acelor barbari nu era în cetăţi şi case, ci în 
corturi şi în tabere; căci trecând din loc în loc, acolo petreceau mai mult, unde 
găseau apă bună şi păşune pentru dobitoacele lor. Şi se hrăneau nu din lucru din 
mâini sau din neguţătorie, nici din lucrarea pământului, nici din vânarea fiarelor, ci 
mai ales din război; pentru că toate uneltele lor erau: sabie, arc şi suliță şi toată 
sârguința lor era ca să năvălească asupra satelor străine şi să facă războaie la 
drumuri. 


Cuvioşii părinţi, care şi-au ales viaţă singuratică pentru Dumnezeu, locuiau în 
pustiul Sinai, trăind unii în peşteri şi în crăpăturile pietrelor, alții zidindu-şi chilii 
mici în nişte locuri aproape de ape; iar alții petreceau lângă biserică, hrănindu-se 
cu verdeţuri crude, cu finice şi cu alte poame ce se află acolo; pentru că puţini 
dintr-înşii mâncau pâine, căci mare înfrânare şi postire aveau: unul mânca o dată 
pe zi, altul a doua sau a treia zi, iar altul în toată săptămâna numai o dată îşi întărea 
trupul neputincios cu hrană. 

Viaţa tuturor era asemenea cu a îngerilor, căci, defăimând cele trupeşti ale lor, se 
îngrijeau pentru sufletele lor şi se sârguiau să placă Domnului, căruia cu osârdie îi 
slujeau, arzând cu duhul şi mărindu-L ziua şi noaptea; pentru că rugăciunea şi 
cântărea de psalmi erau în gurile lor neîncetat, iar în ziua duminici toți se adunau 
într-o biserică şi acolo făcând rugăciuni de toată noaptea, se împărtăşeau cu 
dumnezeieştile Taine, apoi intrând iarăşi în chiliile lor, se linişteau. 


Atunci era între dânşii şi cuviosul Nil, pustnicul, care mai întâi a fost eparh în 
Constantinopol, şi a avut, din cinstită însoţire, doi fu; apoi, sfătuindu-se cu a sa 
soţie, au lăsat lumea. Pe aceea au tuns-o în mânăstire de fecioare în rânduiala 
monahicească, împreună cu o fiică, iar el luând pe celălalt fiu, Teodul, au mers în 
Muntele Sinai şi a fost singur văzător al primejdiei care s-a adus de barbari şi a 
scris mai pe urmă cum au fost ucişi sfinţii părinţi. 


Petrecerea cuviosului Nil era în munte şi avea obicei de a cerceta pe părinţii care 
locuiau acolo împrejur. Drept aceea, odată s-a pogorât din munte, de la locul său, 
cu fiul, şi au mers la părinţii care erau în locul numit la Sfântul Rug, unde masa 
fiind pusă înainte seara, preotul acelui loc, fericitul Teodul, a zis către fraţi: "Cine 
ştie de ne vom mai aduna iarăşi înainte de moarte la această masă". Aceasta o zicea 
văzând mai înainte cu duhul ispita care avea să fie. 


În ziua următoare, după cântarea Utreniei, au năvălit barbarii deodată în sfântul loc 
şi, precum câinii cei turbaţi, au înconjurat locaşul; şi cu glasuri fără de rânduială 
umplând văzduhul, înfricoşau pe cei ce erau înăuntru. Apoi s-au repezit la cămările 
în care era adunată puţină hrană pentru pustnici, căci poame uscate pentru iarnă 
erau acolo, spre întărirea mult ostenitelor trupuri ale robilor lui Dumnezeu; deci, 
acea hrană au răpit-o mai întâi barbarii, după aceea, au alergat la biserică, în care se 
adunaseră părinţii, şi, scoţându-i pe toţi de acolo, i-au dezbrăcat de rase şi spre 
ucidere i-au pus în rând, după cum erau mai bătrâni de ani. 


Întâi preotului sfântului loc, fericitul 'Teodul, care a pus masa în seara dinainte, i-au 
poruncit să-şi plece grumajii spre tăiere. Doi barbari cu săbiile scoase, privind cu 
ochii mânioşi, stăteau împrejurul cuviosului. El plecându-se sub sabie, întru nimic 
n-a arătat că se teme, ci numai cu cuvinte blânde a zis: "Binecuvântat este 
Domnul". Deci lovind într-însul amândoi barbarii, unul după altul, i-au făcut o rană 
de la spate până la fălci, iar altă de la umeri până la piept; şi astfel dumnezeiescul 
bărbat a căzut la pământ. Apoi a apucat pe celălalt bătrân, care locuia împreună cu 
prezbiterul, şi pe acela l-au ucis. 

Mai era acolo un copil care slujea prezbiterului; aceluia i-a poruncit să adune nişte 
seminţe vărsate pe pământ, ca şi cum vrând să-l cruţe pe el, ca pe un folositor de 
slujbă; iar acela plecându-se jos şi adunând, un bărbat stând dinapoi şi scoțând 
sabia în taină, a lovit pe copil şi l-a ucis. 


Atunci fund ucişi şi alţi părinţi, unii din barbari au arătat cu mâna celorlalți monahi 
ca să fugă, astfel voind Dumnezeu. Cei ce erau cu trupul mai tari şi puteau să fugă, 
au fugit prin văi, în muntele unde era cu greu barbarilor să se apropie. 


Deci putând şi fericitul Nil să scape cu cei ce fugeau, s-a izbăvit de moarte; iar 
Teodul, fiul său, a rămas în mâinile barbarilor, dar fiind foarte frumos la faţă, nu l- 
au ucis, ci l-au luat legat cu ei, vrând să-l dea spre jertfă luceafărului pe care îl 
cinsteau în loc de Dumnezeu. Pentru că ei nu ştiau pe unul Dumnezeu, Ziditorul 
tuturor, şi nici idolilor nu se închinau, nici pe vreunul din zeii păgâneşti nu-l 
cinsteau, numai luceafărului îi slujeau şi aceluia totdeauna îi aduceau ca jertfă 


mai înainte de răsăritul soarelui. Deci, pe fiul lui Nil l-au cruțat. 


Ei au prădat şi alte locaşuri monahiceşti ce erau împrejur şi, pe mulți sfinţi părinți 
ucigându-i prin diferite locuri, s-au dus. 


lar Nil pustnicul, pentru ducerea în robie a fiului şi pentru cumplita moarte a 
cuvioşilor părinți, privind din înălțimea muntelui, se tânguia cu nemângâiere şi 
zicea în plângerea sa: "O! fericiţi şi de trei ori fericiţi părinţi, unde sunt acum 
ostenelile înfrânării voastre? Unde este răbdarea cea din toate zilele a neca-zurilor? 
Oare aţi luat cununa nevoinţelor voastre celor multe? Oare acestea sunt răsplătirile 
vieţii monahiceşti celei lungi? Oare în deşert aţi făcut alergarea ce se află înaintea 
voastră? 


Oare cu adevărat este că pe bunătate să o moştenească necazul, căci, ucigându-vă 
pe voi, v-a lăsat fără de ajutor purtarea de grijă a lui Dumnezeu şi n-a stat dreptatea 
împotriva ucigaşilor pentru nevinovăția voastră, ci avea tărie mâna cea necurată 
asupra trupurilor celor sfinte? Pentru că se lăuda răutatea şi cu totul se înveselea, ca 
şi cum desăvârşit ar fi biruit pe adevăr? 


Cum nu şi-a aprins rugul văpaia sa cea de demult şi n-a ars pe cei fără de lege? 
Cum pământul nu şi-a deschis gura sa şi nu i-a înghiţit pe ei, precum altă dată pe 
Core cu toată adunarea lui? Cum au tăcut trâmbiţele, fulgerele şi tunetele cele 
înfricoşate, care au fost oarecând asupra Sinaiului şi n-au îngrozit pe cei necuraţi? 

Şi n-a grăbit izbândirea celui Atotputernic, pentru că nici pe cei chinuiţi nu i-a 
izbăvit cu mâna Sa cea tare; ca astfel barbarii văzând minunile, să cunoască puterea 
lui Dumnezeu cea nebiruită. Deci, sfinţii părinţi în rugul şi în muntele pe care s-a 
dat oarecând legea, au căzut fără ajutor, ca nişte jertfe necuvântătoare. 


Unde era atunci puterea care a adunat în mare pe egipteni şi adâncul apei l-a făcut 
lor mormânt? Unde era grindina de piatră ce a ucis pe cei de alt neam, care se 
luptau împotriva israelitenilor, şi fără sânge şi osteneală a dat poporului Său 
biruinţă asupra vrăjmaşilor? Unde şi-a ascuns ajutorul Său Cel Preaînalt, Cel ce a 
încuiat gurile leilor, ca să nu se atingă de Daniil şi a stins puterea focului, ca să 
arate dreapta credinţă a tinerilor din Babilon? Iar bunătăţile acestea ale robilor Săi, 
cum le-a tăinuit, lăsându-i pe ei fără de apărare şi făcându-i să fie socotiți cu totul 
nevrednici de ajutor”. 


Acestea le grăia fericitul din durerea inimii şi din multă mâhnire. Pentru că sufletul 
împresurându-se de grele necazuri, s-a obişnuit a grăi multe cuvinte uneori, şi nu 
după judecată. Căci ajutorul lui Dumnezeu de multe ori lasă pe cei drepţi, dându-i 
chinuitorilor spre diferite feluri de chinuri, ca adică să se arate fapta bună a lor ca 
aerul de lămurită, şi credinţa lor ca o făclie să strălucească, ca să primească la cer 
mari daruri. Pentru că fără îndoială şi aceşti cuvioşi cu cei mai dinainte părinți ucişi 
s-au numărat în ceata sfinţilor mucenici, şi acum se prea măresc întru împărăția lui 
Hristos. 


Apoi, plecându-se ziua spre seară, Nil cuviosul, cu ceilalți monahi care erau cu 
dânsul, luând îndrăzneală, s-au pogorât din munte, ca să îngroape trupurile sfinților 
celor ucişi. 


Venind, au aflat pe cuviosul Teodul, prezbiterul, încă răsuflând, iar stareţul zicea 
către dânşii: "Să nu vă tulbure pe voi această ispită ce s-a întâmplat asupra noastră, 
pentru că satana are obicei să ceară de la Dumnezeu să-i dea voie a pofti pe cei 
care se sârguiesc să placă lui Dumnezeu, precum a cerut asupra lui lov să-i aducă 
ispite şi pe ai cărui fii i-a pierdut. Dar punătorul de nevoinţă ştie pentru ce dă 
potrivnicului pe nevoitorii săi, ca mai luminoase răsplătiri să dăruiască celor ce 
rabdă cu bărbăţie, căci şi lui lov i-a răsplătit îndoit pentru cele ce le-a pierdut; ba 
încă şi mai mari bunuri le dă, ceea ce ochiul n-a văzut, urechea n-a auzit şi la inima 
omului nu s-a suit, pe acelea le-a gătit celor ce-L iubesc şi care rabdă pentru EI." 


Unele ca acestea grăindu-le stareţul, şi dând sărutarea cea mai de pe urmă celor ce 
se întâmplaseră acolo, şi-a dat sfârşitul, apoi l-au îngropat cu ceilalți ucenici, fiind 
întuneric de noapte. 


Po ef ef fff of ff ff ff ff of ff fff ff fff fff ff ff ff ff fff ff ff fff fff ff fff fag 


Într-acel ceas, un tânăr, care era slugă a boierului Maghedon, care pentru tre- 
buinţele poporului se nevoia, scăpând de la barbari, a alergat la dânşii. Pe acel 
boier l-au prins barbarii pe drum cu fiul său şi, jefuindu-l de toate cele ce avea la 
dânsul, mai întâi au ucis pe fiul său înaintea ochilor lui, apoi şi pe el l-au omorât. 
Iar tânărul acela prin fugă s-a izbăvit şi a venit în locaşul cel prădat, tremurând de 
frică, ca şi cum ar fi avut în urma sa pe cei ce-l izgoneau. 


Pe acel tânăr îl întreba Sfântul Nil cum a scăpat. Iar el a zis: "Eu împreună cu fiul 
tău eram legaţi şi barbarii aseară vorbeau despre noi (precum mi-a spus în taină 
unul din cei robiţi care înţelegea limba lor) şi se sfătuiau ca pe noi amândoi, adică 
pe mine şi pe fiul tău să ne aducă jertfă luceafărului, când acela va răsări 
dimineaţa; pentru aceea au pregătit un altar, aducând pietre şi lemne. 


lar eu am spus despre aceasta fiului tău, zicându-i: "De nu ne vom izbăvi cu fugă, 
apoi nu va mai răsări soarele pentru noi”. El temându-se ca să nu fie prins, a rămas 
acolo, zicând: "Dacă Dumnezeu a voit aşa, apoi nu vom putea scăpa de moarte şi a 
ne tăinui, chiar de s-ar ascunde cineva şi în locuri îndepărtate şi ascunse”. 


Eu, fiind noapte adâncă, când am văzut pe barbari adormiți tare, căci foarte rău s- 
au îmbătat de cu seară, cu pântecele pe pământ târându-mă, am ieşit din tabăra lor 
departe; apoi pe picioare sculându-mă, am început a fugi şi alergam ca un într- 
aripat, alungindu-mă frica, pentru că mă temeam ca nu cumva, simțind ei, să mă 
ajungă; încât frica şi cutremurul mă ţine şi acum, căci tirania barbarilor cea 
cumplită pe care am văzut-o, este şi acum în mintea mea ca şi cum aş vedea-o aici, 
înaintea ochilor”. 


Deci, spunea tânărul acela despre junghierea multor sfinți părinţi, zicând: "La un 
loc verde, aflând barbarii apă, au stat să se odihnească şi iată au văzut în munte o 
peşteră mică, spre care pornind, au scos de acolo pe un bătrân cu chipul cinstit, pe 
care scoţându-l din munte, l-au ucis cu pietre. Apoi, mergând puţin, au prins un 
monah tânăr, galben la faţă şi uscat şi l-au ucis şi pe acela cu pietre. 


După aceasta, au aflat un loc care avea mulți copaci şi o peşteră mică, în care 
locuia un pustnic tânăr de ani şi bătrân cu vitejia sufletului, căruia când îi 
porunceau să iasă afară şi haina sa să le-o dea lor, le răspundea: "Casa în care m- 
am ostenit să-mi fie mie mormânt; deci intraţi aici şi mă ucideţi, iar de haina mea 
nu mă voi dezbrăca, ca să-mi văd singur goliciunea, pe care până astăzi n-am 
văzut-o; dar când mă veţi ucide, atunci singuri veţi lua haina de pe mine, mort fiind 
cu şi neştiind nimic". 

Apoi iarăşi îi ziceau ca să le arate mânăstirile cele ascunse în pustiul acela, şi 
făgăduiau să-l lase viu. 


EI le-a răspuns: "Deşi ştiu locurile unde sfinții bărbaţi locuiesc, însă nu voi spu-ne 
vouă, pentru că nu voiesc ca să fiu vânzător al robilor lui Dumnezeu". 


Aşa stând el cu bărbăție împotriva barbarilor, s-au mâniat nelegiuiţii şi intrând 
înăuntru cu săbiile, l-au tăiat bucăţi. 


Mergând mai departe, au văzut trei părinți mergând prin pustie şi îndată, repe- 
zindu-se la dânşii, i-au tăiat. Apoi, de departe au văzut două mânăstiri care nu 
aveau multă depărtare între ele; drept aceea, despărțindu-se, au alergat la ele, iar ce 
au făcut acolo, cum au închis pe părinți, nu ştiu - a zis tânărul acela ce scăpase - 
decât numai am văzut de departe un monah alergând, pe care barbari fugărindu-l |- 
au rănit cu săgețile; apoi slăbind şi căzând, l-au omorât cu săbiile şi cu suliţele. 


După aceasta eu am fugit noaptea, precum mai înainte am zis: lar fiului tău, zicea 
către Nil, după fuga mea, ce i s-a întâmplat, Dumnezeu ştie, căci l-am lăsat abia 
VIU, şi n-avea nădejde de viaţă, căci cu adevărat era să moară când va răsări 
luceafărul, înjunghiat fiind ca jertfă. 


Acestea auzindu-le Nil, o! cât de mult plângea şi se tânguia de moartea fiului său, 
dar mai ales că era să fie înjunghiat şi adus ca jertfă păgânilor, striga către 
Dumnezeu, zicând: "Să nu laşi Doamne, Dumnezeul părinților mei, pentru 
dumnezeiasca Maică, care întru curăţie Te-a născut pe Tine şi pentru a Ta bunătate, 
ca să piară fiul meu de către barbari". 


Dumnezeu cu rânduiala Sa a păzit întreg pe tânărul Teodul, pentru că barbarii au 
dormit până când s-a ridicat soarele; apoi deşteptându-se, de vreme ce luceafărul 
cel de dinainte acum se ascunsese şi văzând că unul din tinerii cei gătiţi spre jertfă 
a fugit, n-au făcut obişnuitele jertfe, ci au dus în ţara lor pe tânărul care rămăsese. 


După aceasta, cei ce locuiau în Faran au trimis pe oamenii lor la Aman, voie-vodul 
barbarilor, jeluindu-se asupra tâlharilor cum că, năvălind în vremea aşezământului 
de pace, atâta răutate au făcut. 


In acea vreme NII fericitul, cu părinţii care rămăseseră, s-a dus în pustie, să caute 
trupurile părinților celor ucişi, ca să le îngroape. 

Deci, au fost înjunghiaţi: Proclu în Vetramv şi Ipatie în Ghet, Isaac în mânăstirea 
ce se numea Salail, Macarie şi Marcu în cea mai dinafară pustie; iar Veniamin 
după Elimom, Eusebiu în Tol, Ilie în Aza, pe care încă l-au aflat suflând, apoi, 
ducându-l în chilie, l-au pus acolo, iar ei s-au întors spre îngroparea altora. La 
întoarcere, l-au aflat şi pe acela mort lângă vasul de apă. Pentru că, din cauza 
multelor răni însetând, când a gustat apă, îndată căzând, şi-a dat duhul. 


Deci, îngropându-i pe toţi, pe câţi au putut să-i afle, s-au dus în Faran, vrând să ştie 
ce veste se va aduce de la voievodul barbarilor. Iar ei intrând în cetate, s-au întors, 
trimişii aducând de la voievodul scrisori de pace, în care făgăduia ca îndată să 
pedepsească cu moarte pe cei ce au îndrăznit a face unele ca acestea. 


Faranilor le poruncea să vină la dânsul fără temere, şi pe robiţii lor, pe câţi îi vor 
afla vii, să-i ia fără de răscumpărare. 


Deci, adunându-se faranii, au mers la voievodul barbarilor, cu care a mers şi 
fericitul Nil, vrând ca să ştie despre fiul său, dacă este viu sau în robie sau a murit 
de mâinile barbarilor; şi s-a înştiinţat că este viu, vândut în cetatea Eluziei, pentru 
că episcopul cetății aceleia l-a răscumpărat şi l-a făcut cleric. 


Pentru toate acestea singur cuviosul Nil în al său cuvânt povesteşte pe larg. 
Ducându-se acolo cuviosul, şi-a aflat fiul întreg şi sănătos şi mult mângâindu-se, 
mulțumea lui Dumnezeu. Şi l-a primit cu dragoste episcopul, care l-a şi silit să 
primească rânduiala de prezbiter, iar pe amândoi, adică pe Nil cuviosul, cu Teodul 
fiul lui, cu cinste i-au liberat la locul lor. 


Ei întorcându-se la petrecerea lor cea dintâi în Muntele Sinai, au vieţuit ani destui, 
bine plăcând Stăpânului lor, Domnului nostru lisus Hristos şi s-au învrednicit a fi 
cu cetele cuvioşilor părinţi în cer, slăvind pe Dumnezeu, în veci. Amin. 

SFINTII AZ VIOȘI. PARINTI 
VOIȘI ÎN MUNTELE SINAI ȘI RAID 


14 ianuarie 


Bucuraţi-vă, Sfinţilor cuvioşi părinţi din Rait şi Sinai, mucenicie cerească şi 
pământească împlinită! 

